A pedagógus neve: Bercz Gábor Zsuzsanna

Tanítási foglalkozás: tanóra

Csoport: 4. osztály

Időpont: 2019. október 30.

A tanítási foglalkozás témája: Növények rajzolása

Célkitűzés: A növényekről eddig tanultak összegzése, érdekességek

Tantárgyi kapcsolatok: természet és társadalom ismeretek és képzőművészeti kultúra

2 tanóra szükséges a megvalósításhoz

Az előző órákon a növényekről tanultunk. Játékos ismétlés után a gyerekek páros munkában elolvassák a Növényi furfangok című cikket. Megbeszéljük, mi az, ami számukra újdonságot jelent, mi az , amit már tudtak. Számukra mely növényi furfang a legérdekesebb? Melyiket, hogyan tudnák megjeleníteni rajzban? (ötletelés, vázlatkészítés, tervezgetés)

Rajzlap helyett egyszerű fénymásolópapírt használunk. A technika a következő:

Halványan megrajzoljuk a körvonalakat majd olajpasztellel kiszínezzük a rajzot. Érdemes különböző színeket egymásra festeni. A hátteret csíkozva, a pasztellt kevésbé rányomva használjuk. Végül fekete színnel kontúrozzuk, emeljük ki a lényeget. Amikor elkészült a mű, olajos szivaccsal „átmegyünk” rajzon ( Erre megfelelő az étolaj, de mi babaolajat használtunk, mert ez volt kéznél). Olajozás után sötétebb és kissé elmosott lesz a rajzunk. Száradás után a rajz áttetsző lesz, zsírpapír jellegű. Akár ablaküvegre is lehet rakni, vagy mécsestartó díszítésére.

Fontos , hogy a rajzon megjelenjenek a következők:

-különböző növények kapcsolata

-növények és állatok kapcsolata

-egyes növények hatása a másikra

Íme néhány alkotás:

 

Paradicsom mellé ültetett hagyma.



Pillangók színes virágokon

Fagyöngy

 Méhek a virágzó fán